ไทยพาณิชย์ปันผลกองอสังหาฯ685ล.
บลจ.ไทยพาณิชย์ ปันผล 3 กองทุนอสังหาฯ &#8220;CPNRFPOPFQHPF&#8221; รวม 685 ล้านบาท
15 พ.ค. 2555

บลจ.ไทยพาณิชย์ ปันผล 3 กองทุนอสังหาฯ “CPNRFPOPFQHPF” รวม 685 ล้านบาท
นางโชติกา สวนานนท์ กรรม การผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทเตรียมจ่ายเงินปันผลกองทุนรวมอสังหาริมทรัพย์ 3 กองทุนในรอบผลการดำเนินงานระหว่างวันที่ 1 ม.ค.31 มี.ค. 2555 คิดเป็นมูลค่าเงินปันผลรวม 685 ล้านบาท
กองทุนรวมสิทธิการเช่าอสังหาริมทรัพย์ไพรม์ออฟฟิศ (POPF) จ่ายปันผลในอัตรา 0.2413 บาทต่อหน่วย คิดเป็นอัตราผลตอบแทน 8.04% ต่อปี ณ ราคาตลาดเมื่อวันที่ 10 พ.ค. 2555 ที่ 12 บาทต่อหน่วย กองทุนรวมสิทธิการเช่าอสังหาริมทรัพย์ควอลิตี้เฮ้าส์ (QHPF) จ่ายในอัตรา 0.1960 บาทต่อหน่วย คิดเป็นอัตราผลตอบแทน 8.47% ต่อปี ณ ราคาตลาดเมื่อวันที่ 10 พ.ค. 2555 ที่ 9.25 บาทต่อหน่วย กำหนดจ่ายเงินในวันที่ 16 พ.ค. 2555
กองทุนรวมสิทธิการเช่าอสังหาริมทรัพย์ CPN รีเทล โกรท (CPNRF) จะจ่ายปันผลในอัตรา 0.2723 บาทต่อหน่วย คิดเป็นอัตราผลตอบแทน 7.61% ต่อปี ณ ราคาตลาดเมื่อวันที่ 10 พ.ค. 2555 ที่ 14.30 บาทต่อหน่วย กำหนดจ่ายเงินในวันที่ 22 พ.ค. 2555
“ผลงานของกองทุนรวมอสังหาริมทรัพย์ทั้งสามกองทุนอยู่ในเกณฑ์ที่ดีมีกำไรเพิ่มขึ้นเมื่อเทียบช่วงเดียวกันของปีก่อน ถือเป็นทางเลือกที่น่าสนใจสำหรับลงทุนระยะยาว ช่วยการกระจายความเสี่ยงด้านผลตอบแทนเมื่อเทียบกับหุ้นซึ่งผันผวนสูง และพันธบัตรที่ให้ผลตอบแทนน้อยกว่า” นางโชติกา กล่าว